Document ID: 32007R1445

Reference:
20.12.2007
HU
Az Európai Unió Hivatalos Lapja
L 336/1
AZ EURÓPAI PARLAMENT ÉS A TANÁCS 1445/2007/EK RENDELETE
(2007. december 11.)
a vásárlóerő-paritással kapcsolatos alapinformációk szolgáltatására, valamint a vásárlóerő-paritás kiszámítására és közzétételére vonatkozó közös szabályok megállapításáról
(EGT vonatkozású szöveg)
AZ EURÓPAI PARLAMENT ÉS AZ EURÓPAI UNIÓ TANÁCSA,
tekintettel az Európai Közösséget létrehozó szerződésre, és különösen annak 285. cikkének (1) bekezdésére,
tekintettel a Bizottság javaslatára,
tekintettel az Európai Gazdasági és Szociális Bizottság véleményére (1),
a Szerződés 251. cikkében megállapított eljárásnak megfelelően (2),
mivel:
(1)
Annak érdekében, hogy lehetőség nyíljon a bruttó hazai termék (GDP) volumenének közvetlen összehasonlítására a tagállamok viszonylatában, elengedhetetlenül fontos, hogy a Közösség olyan vásárlóerő-paritásokkal (a továbbiakban: Purchasing Power Parities, PPP-k) rendelkezzen, melyek kiküszöbölik a tagállamok között fennálló árszínvonal-különbségeket.
(2)
A közösségi PPP-ket összehangolt módszertani eljárások segítségével kell kiszámítani, összhangban a Közösségben a nemzeti és regionális számlák európai rendszeréről szóló, 1996. június 25-i 2223/96/EK rendelettel (3), mely a tagállamok számára keretrendszert határoz meg nemzeti számláik összeállításához.
(3)
A tagállamokat ösztönzik arra, hogy szolgáltassanak adatokat a regionális PPP-k vonatkozásában.
(4)
Az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról szóló, 2006. július 11-i 1083/2006/EK tanácsi rendelet (4) úgy rendelkezik, hogy a konvergencia célkitűzés alapján a strukturális alapokból támogatásra jogosult régiók a statisztikai célú területi egységek nómenklatúrájának (NUTS) létrehozásáról szóló, 2003. május 26-i 1059/2003/EK európai parlamenti és tanácsi rendelet (5) értelmében a statisztikai célú területi egységek nómenklatúrája 2. szintjének megfelelő régiók. Az ilyen régiók esetében a 2000–2002 közötti időszakra vonatkozó, a PPP-n mért és a közösségi adatok alapján számított, egy főre jutó GDP nem éri el az EU-25 GDP-átlagának 75 %-át ugyanezen referenciaidőszak tekintetében. Regionális PPP-k hiányában a nemzeti PPP-k segítségével kell létrehozni azon régiók listáját, melyek jogosultak lehetnek a strukturális alapokból biztosított támogatásra. A nemzeti PPP-kkel az alapokból az egyes régióknak juttatandó támogatások összege is meghatározható.
(5)
Az 1083/2006/EK rendelet úgy rendelkezik, hogy azok a tagállamok jogosultak a Kohéziós Alapból nyújtott támogatásra, amelyek esetében a 2001–2003. közötti időszakra vonatkozó, PPP-n mért és a közösségi adatok alapján számított egy főre jutó bruttó nemzeti jövedelem (GNI) nem éri el az EU-25 GNI-átlagának 90 %-át, és amelyek rendelkeznek a Szerződés 104. cikkében említett gazdasági konvergenciafeltételek teljesítésére irányuló programmal.
(6)
Az Európai Közösségek tisztviselőinek személyzeti szabályzatáról szóló 259/68/EGK, Euratom, ESZAK rendelet (6) (a továbbiakban: személyzeti szabályzat) XI. mellékletének 1. cikke kimondja, hogy a személyzeti szabályzat 65. cikkének (1) bekezdésében említett felülvizsgálat céljából a Bizottságnak (Eurostat) minden év októberének vége előtt jelentésben kell beszámolnia a brüsszeli megélhetési költségek változásáról, a vásárlóerő-paritásokról Brüsszel és egyes más, unióbeli települések viszonylatában, valamint arról, mennyiben módosult a központi kormányzat keretén belül működő nemzeti közszolgálatok köztisztviselői által kapott fizetés vásárlóereje.
(7)
A Bizottság (Eurostat) már jelenleg is gyűjti éves alapon a tagállamok által a PPP-k vonatkozásában önkéntesen szolgáltatott adatokat. Ez a művelet bevált gyakorlattá vált a tagállamokban. Szükség van azonban egy jogi keretrendszerre a PPP-k fenntartható fejlesztésének, előállításának és terjesztésének biztosítására.
(8)
Fenn kell tartani az előzetes eredmények rendszeres szolgáltatásának jelenlegi gyakorlatát, a lehető legfrissebb adatok elérhetőségének fenntartása érdekében.
(9)
Az e rendelet végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal (7) összhangban kell elfogadni.
(10)
A Bizottságot fel kell hatalmazni különösen arra, hogy kiigazítsa a fogalommeghatározásokat, és a II. mellékletben felsorolt alapcsoportokat, valamint, hogy megfogalmazza a minőségi kritériumokat. Mivel ezen intézkedések általános hatályúak és e rendelet nem alapvető fontosságú elemeinek módosítására vagy új, nem alapvető fontosságú elemekkel történő kiegészítésére irányulnak, azokat az 1999/468/EK tanácsi határozat 5a. cikkében meghatározott, ellenőrzéssel történő szabályozási bizottsági eljárással összhangban kell elfogadni.
(11)
Mivel e rendelet célját, nevezetesen a PPP-alapinformációk szolgáltatására, valamint a PPP kiszámítására és közzétételére vonatkozó közös szabályok megállapítását a tagállamok nem tudják kielégítően megvalósítani, és ezért azok közösségi szinten jobban megvalósíthatók, a Közösség intézkedéseket hozhat a Szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez a rendelet nem lépi túl az e cél eléréséhez szükséges mértéket.
(12)
A 89/382/EGK, Euratom tanácsi határozattal (8) létrehozott Statisztikai Programbizottsággal, az említett határozat 3. cikkével összhangban folytatott konzultációt követően,
ELFOGADTA EZT A RENDELETET:
1. cikk
Célkitűzés
E rendelet célja a vásárlóerő-paritással kapcsolatos alapinformációk szolgáltatására, valamint a PPP-k kiszámítására és közzétételére vonatkozó közös szabályok megállapítása.
2. cikk
Alkalmazási kör
(1)   Alapinformáció alatt azok az adatok értendők, melyek a PPP-k kiszámításához és minőségének biztosításához szükségesek.
Az alapinformációk közé tartoznak az árak, a GDP kiadási súlyok, továbbá egyéb, az I. mellékletben felsorolt adatok.
Az adatok gyűjtése az I. mellékletben megadott minimális gyakorisággal történik. Gyakoribb adatgyűjtésre csak rendkívüli és indokolt körülmények esetén kerül sor.
(2)   A PPP-ket az áruk és szolgáltatások országos szintű, éves átlagos árából kell kiszámolni olyan alapinformációk segítségével, melyek a tagállamok gazdasági területére vonatkoznak, a Közösségben a nemzeti és regionális számlák európai rendszere (a továbbiakban: „ESA 95”) által meghatározottak szerint.
(3)   A PPP-k kiszámítása a II. mellékletben felsorolt alapcsoportoknak megfelelően történik, összhangban azokkal a vonatkozó GDP-osztályozásokkal, melyeket a 2223/96/EK rendelet határoz meg.
3. cikk
Fogalommeghatározások
E rendelet alkalmazásában a következő fogalommeghatározásokat kell alkalmazni:
a)
„vásárlóerő-paritások” („PPP-k”): területi deflátorok és pénznemek átszámítására alkalmazott arányszámok, melyek kiküszöbölik az egyes tagállamok árszínvonalában mutatkozó különbségek hatásait, s így lehetővé teszik a GDP különböző összetevőinek mennyiségi összehasonlítását, valamint az árszínvonalak összevetését;
b)
„vásárlóerő-egység” („PPS”): mesterségesen képzett, közös átszámítási alapként alkalmazott pénznem, melyet az Európai Unióban területi összehasonlítások elvégzése céljából használnak a nemzetgazdasági aggregátumok mennyiségének kifejezésére, oly módon, hogy kiküszöbölik az egyes tagállamok közötti árszínvonal-különbségeket;
c)
„ár”: a végső felhasználó által fizetett beszerzési ár;
d)
„kiadási súlyok”: a kiadási összetevők részaránya a folyó áron számított GDP-n belül;
e)
„alapcsoport”: a GDP összetevőin belül a cikkek legalacsonyabb aggregáltsági szintű csoportja, melynek vonatkozásában a paritások kiszámítására sor kerül;
f)
„cikkek”: az ármegfigyelés céljára történő felhasználás érdekében pontosan meghatározott áruk vagy szolgáltatások;
g)
„tényleges és imputált lakásbérleti díjak”: az 1722/2005/EK bizottsági rendeletben (9) meghatározott jelentéssel rendelkező fogalmak;
h)
„munkavállalói jövedelem”: a 2223/96/EK tanácsi rendeletben meghatározott jelentéssel rendelkező fogalom;
i)
„időbeli kiigazítási szorzótényezők”: olyan szorzótényezők, melyek lehetővé teszik az összeírás idején megfigyelt átlagos árak éves átlagos árakra történő átszámítását;
j)
„térbeli kiigazítási szorzótényezők”: olyan szorzótényezők, melyek lehetővé teszik egy tagállam gazdasági területének egy vagy több pontján összeírt átlagos árak országos szintű átlagos árakra történő átszámítását;
k)
„jellegzetes cikkek”: azok a cikkek, melyek a megszerzésükre fordított kiadások adott alapcsoporton belüli viszonylagos nagyságát alapul véve az adott nemzeti piacon a legfontosabb cikkek közé tartoznak, vagy annak tekintik őket;
l)
„jellegzetességi mutatók”: jelölések vagy egyéb azonosítók, melyek a tagállamok által jellegzetesnek ítélt cikkek azonosítására szolgálnak;
m)
„egyenlő jellegzetesség”: egy alapcsoport cikklistájának összetételével kapcsolatban támasztott követelmény, amely szerint mindegyik tagállamnak képesnek kell lennie annyi jellegzetes cikk árát megfigyelni, amennyi arányban áll a termékek és a rájuk jellemző árszínvonalak adott alapcsoporton belüli sokféleségével, valamint az adott országban a kérdéses alapcsoportra fordított kiadások nagyságrendjével;
n)
„tranzitív”: az a tulajdonság, melynek révén bármely két tagállam közvetlen összehasonlítása ugyanazt az eredményt adja, mint a bármely harmadik tagállam bevonása segítségével végzett közvetett összehasonlítás;
o)
„hiba”: helytelen alapinformáció használata vagy a számítási eljárás helytelen alkalmazása;
p)
„referenciaév”: olyan naptári év, melyre valamely adott éves eredmények vonatkoznak;
q)
„állandóság”: ha az eredményeket először a tagállamok egy csoportja esetében számítják ki, később pedig a tagállamok egy szélesebb körére készülnek számítások, az eredeti csoportot alkotó tagállamok közötti PPP-k értékét meg kell őrizni.
4. cikk
Szerepkörök és felelősségkörök
(1)   A Bizottság (Eurostat) felelős:
a)
az alapinformációk szolgáltatásának összehangolásáért;
b)
a PPP-k kiszámításáért és közzétételéért;
c)
a 7. cikkel összhangban a PPP-k minőségének biztosításáért;
d)
a módszertan fejlesztéséért és közléséért, a tagállamokkal folytatott konzultáció keretében;
e)
annak biztosításáért, hogy a tagállamoknak a közzététel előtt lehetőségük nyíljon a PPP-eredményekkel kapcsolatban észrevételeket tenniük, továbbá hogy ezen megjegyzések kellő figyelemben részesüljenek; és
f)
az I. melléklet 1.1. pontjában említett módszertani kézikönyv összeállításáért és közzétételéért;
(2)   Az alapinformációk szolgáltatása során a tagállamok az I. mellékletben ismertetett eljárást követik.
Az adathitelesítési folyamat lezártával, legfeljebb egy hónapon belül, a tagállamok azokat az összeírási eredményeket, melyek szolgáltatásáért felelősek, írásban is jóváhagyják az I. melléklet 5.2. pontjában meghatározott módon.
A tagállamok jóváhagyják az adatgyűjtési módszert és ellenőrzik az adatok, köztük a Bizottság (Eurostat) által szolgáltatott alapinformációk hitelességét.
5. cikk
Alapinformációk továbbítása
(1)   A tagállamok az I. mellékletben felsorolt alapinformációkat a jelenleg hatályos, adattovábbítással kapcsolatos közösségi rendelkezésekkel összhangban továbbítják a Bizottsághoz (Eurostathoz).
(2)   Az I. mellékletben felsorolt alapinformációkat az ott meghatározott technikai formátumban és megadott határidőn belül kell továbbítani.
(3)   Azokban az esetekben, amikor egyes alapinformációkat a Bizottság (Eurostat) szolgáltat a tagállamoknak, a Bizottság módszertani nyilatkozatot bocsát a tagállamok rendelkezésére, hogy azok hitelességi ellenőrzést végezhessenek.
6. cikk
Statisztikai egységek
(1)   Az I. mellékletben felsorolt alapinformációk vagy a 696/93/EGK tanácsi rendeletben (10) meghatározott statisztikai egységektől származnak, vagy más olyan forrásokból, melyek az I. melléklet 5.1. pontjában meghatározott minőségi követelményeknek megfelelő adatokat szolgáltatnak. Az egyes tagállamok az adatok továbbításakor értesítik a Bizottságot a statisztikai egység vagy adatforrás típusáról.
(2)   A tagállamok által adatok szolgáltatására vagy adatgyűjtésben való együttműködésre felkért statisztikai egységek lehetővé teszik a ténylegesen felmerült árak nyomon követését, és a kért időpontban az információt a valóságnak megfelelően és hiánytalanul rendelkezésre bocsátják.
7. cikk
Minőséggel kapcsolatos követelmények és minőségellenőrzés
(1)   A Bizottság (Eurostat) és a tagállamok az I. melléklet 5.3. alcíme alatt ismertetett jelentéseken és értékelésen alapuló minőségellenőrzési rendszert hoznak létre.
(2)   A tagállamok a Bizottságot (Eurostatot) – annak kérésére – az I. mellékletben meghatározott alapinformációk minőségének értékeléséhez szükséges valamennyi információval ellátják.
Ezenfelül a tagállamok a Bizottságot (Eurostatot) részletekre kiterjedően tájékoztatják az alkalmazott módszerekben bekövetkezett valamennyi változtatásról és azok okairól, illetve az I. mellékletben említett módszertani kézikönyvtől való bármilyen eltérésről.
(3)   Az I. melléklet 5. szakaszában leírtaknak megfelelően az egyes tagállamok a Bizottságot (Eurostatot) minőségről szóló jelentésben tájékoztatják azon összeírások minőségéről, melyek elvégzéséért felelősek.
(4)   A minőség-ellenőrzés alapjául szolgáló közös kritériumokat és az I. melléklet 5.3. pontja szerinti, minőségről szóló jelentések szerkezetét a 11. cikk (3) bekezdésében meghatározott ellenőrzéssel történő szabályozási bizottsági eljárásnak megfelelően kell megállapítani.
8. cikk
Gyakoriság
A Bizottság (Eurostat) minden naptári év vonatkozásában elvégzi a PPP-k kiszámítását.
9. cikk
Közzététel
(1)   A Bizottság (Eurostat) a referenciaév végét követő 36 hónapon belül közzéteszi a végleges éves eredményeket.
A közzététel alapjául azok az adatok szolgálnak, melyek legkésőbb három hónappal a közzététel időpontját megelőzően a Bizottság (Eurostat) rendelkezésére állnak.
Az ebben a bekezdésben foglaltak nem érintik a Bizottság (Eurostat) azon jogát, hogy a referenciaév végét követő 36 hónapnál hamarabb előzetes eredményeket tegyen közzé, amelyeket a Bizottság (Eurostat) többek között a honlapján is hozzáférhetővé tesz.
(2)   A Bizottság (Eurostat) által az egyes tagállamokra vonatkozó, közzétett összesített eredményeknek legalább az alábbiakra kell kiterjedniük:
a)
PPP-k a GDP szintjén;
b)
a magánháztartások fogyasztási kiadására és a tényleges egyéni fogyasztásra vonatkozó PPP-k;
c)
a közösségi átlaghoz viszonyított árszínvonal-indexek; és
d)
a GDP, a magánháztartások fogyasztási kiadása és a tényleges egyéni fogyasztás, valamint a megfelelő egy főre számított adatok vásárlóerő-egységben.
(3)   Ha az országok szélesebb körére vonatkozóan kerül sor az eredmények kiszámítására, az állandóság elvével összhangban a tagállamok PPP-i nem változnak.
(4)   Általában a közzétett, végleges PPP-k esetében nem kerül sor felülvizsgálatra.
Olyan hibák esetében azonban, melyek az I. melléklet 10. szakaszában megfogalmazott ismérveknek megfelelnek, közzé kell tenni a helyesbített eredményeket az ott meghatározott eljárás szerint.
Kivételes általános felülvizsgálatot kell végrehajtani, ha az ESA 95 hatálya alá tartozó fogalmakban végbemenő, a PPP-eredményekre is kiható változások eredményeként bármely tagállam esetében a GDP volumenindexe egy százalékpontot meghaladó mértékben módosul.
10. cikk
Korrekciós együtthatók
A tagállamoknak nem kötelességük összeírást végezniük kizárólag azon célból, hogy meghatározzák a Közösség tisztviselőinek és egyéb alkalmazottainak javadalmazása és nyugdíja tekintetében a személyzeti szabályzat értelmében alkalmazandó korrekciós együtthatókat.
11. cikk
A bizottság eljárása
(1)   A Bizottságot a Statisztikai Programbizottság segíti.
(2)   Az e bekezdésre történő hivatkozás esetén az 1999/468/EK határozat 5. és 7. cikkét kell alkalmazni, tekintettel a 8. cikkének rendelkezéseire.
Az 1999/468/EK határozat 5. cikkének (6) bekezdésében meghatározott időszak három hónap.
(3)   Az e bekezdésre történő hivatkozás esetén az 1999/468/EK határozat 5a. cikkének (1)–(4) bekezdését, valamint 7. cikkét kell alkalmazni, tekintettel annak 8. cikke rendelkezéseire.
12. cikk
Végrehajtási intézkedések
(1)   Az e rendelet rendelkezéseinek végrehajtásához szükséges intézkedéseket, köztük a gazdasági és technikai változások figyelembevételét célzó intézkedéseket – amennyiben ez nem jár a tagállamok számára a költségek aránytalan megnövekedésével – a (2) és (3) bekezdésnek megfelelően kell elfogadni.
(2)   A rendelet végrehajtásához szükséges alábbi intézkedéseket a 11. cikk (2) bekezdésében említett szabályozási bizottsági eljárásnak megfelelően kell elfogadni:
a)
az adatok alapvető összehasonlíthatóságának és reprezentativitásának biztosítására szolgáló – az I. melléklet 5.1. és 5.2. pontja szerinti – minimumkövetelmények meghatározása;
b)
az I. melléklet szerinti, az alkalmazandó módszertanra vonatkozó követelmények pontos meghatározása; és
c)
az alapcsoportok tartalmának részletes meghatározása és kiigazítása, feltéve, hogy azok továbbra is összeegyeztethetőek az ESA 95-tel, illetve bármely azt követő rendszerrel.
(3)   A rendelet nem alapvető fontosságú elemeinek módosítására – beleértve annak kiegészítésére – irányuló alábbi intézkedéseket a 11. cikk (3) bekezdésében említett, ellenőrzéssel történő szabályozási bizottsági eljárással összhangban kell elfogadni:
a)
a fogalommeghatározások kiigazítása;
b)
(a II. mellékletben meghatározott) alapcsoportok listájának kiigazítása; és
c)
minőségi kritériumok, továbbá a minőségről szóló jelentések szerkezetének meghatározása a 7. cikk (4) bekezdésével összhangban.
13. cikk
Finanszírozás
(1)   A Bizottság a bizottsági támogatási szabályok alapján támogatásra jogosult költségek legfeljebb 70 %-áig terjedő pénzügyi hozzájárulásban részesíti a tagállamokat.
(2)   Ezen pénzügyi hozzájárulás összege az Európai Unió éves költségvetési eljárásainak keretében kerül meghatározásra. Az évente rendelkezésre álló előirányzatokat a költségvetési hatóság határozza meg.
14. cikk
Felülvizsgálat és jelentés
E rendelet rendelkezéseit öt évvel hatálybalépését követően felül kell vizsgálni. Amennyiben szükséges, a rendeletet az Európai Parlamentnek és a Tanácsnak benyújtott bizottsági jelentés és javaslat alapján módosítani kell.
15. cikk
Hatálybalépés
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Strasbourgban, 2007. december 11-án.
az Európai Parlament részéről
az elnök
H.-G. PÖTTERING
a Tanács részéről
az elnök
M. LOBO ANTUNES
(1)  HL C 318., 2006.12.23., 45. o.
(2)  Az Európai Parlament 2007. április 26-i álláspontja (a Hivatalos Lapban még nem tették közzé) és a Tanács 2007. november 13-i határozata.
(3)  HL L 310., 1996.11.30., 1. o. A legutóbb az 1267/2003/EK európai parlamenti és tanácsi rendelettel (HL L 180., 2003.7.18., 1. o.) módosított rendelet.
(4)  HL L 210., 2006.7.31., 25. o. Az 1989/2006/EK rendelettel (HL L 411., 2006.12.30., 6. o.) módosított rendelet.
(5)  HL L 154., 2003.6.21., 1. o. A legutóbb a 105/2007/EK bizottsági rendelettel (HL L 39., 2007.2.10., 1. o.) módosított rendelet.
(6)  HL L 56., 1968.3.4., 1. o. A legutóbb az 1895/2006/EK, Euratom rendelettel (HL L 397., 2006.12.30., 6. o.) módosított rendelet.
(7)  HL L 184., 1999.7.17., 23. o. A 2006/512/EK határozattal (HL L 200., 2006.7.22., 11. o.) módosított határozat.
(8)  HL L 181., 1989.6.28., 47. o.
(9)  A Bizottság 2005. október 20-i 1722/2005/EK rendelete a piaci áron számított bruttó nemzeti jövedelem összehangolásáról szóló 1287/2003/EK, Euratom tanácsi rendeletet célzó lakásszolgáltatások becslési elveinek meghatározásáról (HL L 276., 2005.10.21., 5. o.).
(10)  A Tanács 1993. március 15-i 696/93/EGK rendelete a közösségi termelési rendszer megfigyelésére és elemzésére szolgáló statisztikai egységekről (HL L 76., 1993.3.30., 1. o.). A legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított rendelet.
I. MELLÉKLET
MÓDSZERTAN
1.   MÓDSZERTANI KÉZIKÖNYV ÉS MUNKAPROGRAM
1.1.   A tagállamokkal folytatott konzultációt követően a Bizottság (Eurostat) egy módszertani kézikönyvet állít össze, melyben leírja a PPP-k összeállításának különböző szakaszaiban használt módszereket, köztük a hiányzó alapinformációk és paritások megbecslésére szolgáló eljárásokat. Jelentős módszertani változásokat követően minden esetben sor kerül a kézikönyv átdolgozására. A kézikönyv új módszereket fogalmazhat meg az adatminőség javítása, a költségek csökkentése vagy az adatszolgáltatók terheinek enyhítése céljából.
1.2.   A tagállamokkal folytatott konzultáció mellett a Bizottság (Eurostat) minden év november 30-ig éves munkaprogramot állít össze a következő naptári évre vonatkozóan, melyben ütemtervet ad a szolgáltatandó információk meghatározására és szolgáltatására az adott évre vonatkozóan.
1.3.   Az éves munkaprogram meghatározza, milyen formátumban kell a tagállamoknak adataikat benyújtaniuk, továbbá megfogalmaz minden olyan teendőt, mely a PPP-k kiszámításához és közzétételéhez szükséges.
1.4.   Az 1.2. pontnak megfelelően megadott alapinformációkat felül lehet vizsgálni, de a referenciaévre vonatkozó eredmények a 9. cikkben meghatározott ütemterv szerint rendelkezésre álló adatok felhasználásával kerülnek kiszámításra. Amennyiben a megadott időpontban az információ hiányos vagy nem áll rendelkezésre, a Bizottság (Eurostat) a hiányzó alapadatokat becsléssel állapítja meg.
1.5.   Amennyiben valamely tagállam nem nyújt be teljes körű alapinformációkat, az illető tagállam megindokolja, hogy miért nem teljes körűek az információk, hogy mikor fogja benyújtani a teljes körű információkat, vagy adott esetben közli annak okait, hogy azokat miért nem lehet rendelkezésre bocsátani.
2.   ALAPINFORMÁCIÓK
2.1.   Alapinformációk
E rendelet alkalmazásában az alapinformáció – a 2. és 4. cikknek megfelelően –, illetve az új adatok szolgáltatásának minimális gyakorisága a következőket jelenti:
Alapinformáció
Minimális gyakoriság
GDP kiadási súlyok (1)
Évente
Tényleges és imputált lakásbérleti dijak (2)
Évente
Munkavállalói jövedelem
Évente
Időbeli kiigazítási szorzótényezők
Évente
Fogyasztási cikkek és szolgáltatások ára és a vonatkozó jellegzetességi mutatók
3 évente (3)
Gépek, berendezések ára
3 évente
Építési projektek ára
3 évente
Térbeli kiigazítási szorzótényezők
6 évente
2.2.   Az alapinformációk beszerzésének módja
A tagállamok véleményéről történő tájékozódást követően a Bizottság (Eurostat) határozza meg a fentiekben felsorolt alapinformációk mindegyike esetében a használni kívánt forrásokat és adatszolgáltatókat. Ha a Bizottság (Eurostat) a tagállam helyett más adatszolgáltatótól szerez be alapinformációt, a tagállam mentesül az 5.1.4–5.1.13. pontokban meghatározott kötelezettségek alól.
3.   ORSZÁGOS SZINTŽ ÁTLAGOS ÁRAK
3.1.   A 2. cikk (2) bekezdésében foglalt rendelkezések ellenére az adatgyűjtés egy vagy több helyszínre korlátozható a gazdasági területen belül. Az így nyert adatok felhasználhatók a PPP-számítások céljára, feltéve, hogy rendelkezésre állnak megfelelő térbeli kiigazítási szorzótényezők. Ezen térbeli kiigazítási szorzótényezők segítségével kell az összeírás helyszíneiről származó adatokat az országos átlag szempontjából jellegzetesnek tekinthető adatokká átszámítani.
3.2.   A térbeli kiigazítási szorzótényezőket az alapcsoportok szintjén kell szolgáltatni. Az összeírás referencia-időszakában e tényezők nem lehetnek hat évnél régebbiek.
4.   ÉVES ÁTLAGOS ÁRAK
A 2. cikk (2) bekezdésében foglalt rendelkezések ellenére az adatgyűjtés egy adott időszakra korlátozható. Az így nyert adatok felhasználhatók a PPP-számítások céljára, feltéve, hogy rendelkezésre állnak megfelelő időbeli kiigazítási szorzótényezők. Ezen ideiglenes kiigazítási szorzótényezők segítségével kell az adott időszakban összeírt adatokat az éves átlag szempontjából jellegzetesnek tekinthető adatokká átszámítani.
5.   MINŐSÉG
5.1.   Az alapinformációkra vonatkozó minimumkövetelmények
5.1.1.   Az árazásra kerülő cikkek listáját, úgy kell összeállítani, hogy az tartalmazzon olyan cikkeket, melyeknek a jellemzői lehetővé teszik az országok közötti összehasonlítást.
5.1.2.   Az árazásra kerülő cikkek listáját, úgy kell összeállítani, hogy minden alapcsoport esetében a tagállamok mindegyike megnevezhessen legalább egy jellegzetes cikket, melynek árát legalább még egy tagállam esetében meg lehet adni.
5.1.3.   A cikkeket feltüntető listát úgy kell összeállítani, hogy az „egyenlő jellegzetesség” a lehetőségekhez képest a legteljesebb mértékben megvalósuljon; minimális követelményként mindegyik alapcsoport esetében minden országnak meg kell adnia egy jellegzetes cikk árát, melyet még legalább egy másik országnak is meg kell adnia.
5.1.4.   Az egyes tagállamok a cikkek árát a cikklistán feltüntetett termékleírással összhangban adják meg.
5.1.5.   Az egyes alapcsoportokon belül a tagállamok mindegyike kellő számú, piacán elérhető cikk árát adja meg, még akkor is, ha az adott cikkek nem tekinthetők jellegzetesnek az alapcsoport szempontjából.
5.1.6.   Az egyes tagállamok minden alapcsoporton belül legalább egy jellegzetes cikk árát feltüntetik. A jellegzetes cikkeket jellegzetességi mutató segítségével jelölni kell.
5.1.7.   A tagállamok mindegyike minden egyes árazott cikk esetében kellő számú árfeljegyzést végez annak érdekében, hogy megbízható cikkenkénti átlagárak álljanak rendelkezésre, figyelembe véve a cikkre jellemző piaci struktúrát.
5.1.8.   Az értékesítési helyek típusait úgy kell megválasztani, hogy azok megfelelően tükrözzék az adott tagállamra jellemző belföldi fogyasztási szerkezetet az adott cikk vonatkozásában.
5.1.9.   Egy adott területen az értékesítési helyek típusait úgy kell megválasztani, hogy azok megfelelően tükrözzék a helyi lakosság fogyasztásának jellemzőit és a kérdéses cikkek elérhetőségét.
5.1.10.   Az államháztartási szektor (S 13) vonatkozásában – az ESA 95 rendszerben meghatározottak szerint – a tagállamok mindegyike adatokat bocsát a Bizottság (Eurostat) rendelkezésére az egyes kiválasztott foglalkozások esetében összeírt munkavállalói jövedelmekről.
5.1.11.   Az egyes tagállamok olyan időbeli kiigazítási szorzótényezőket adnak meg a Bizottság (Eurostat) számára, melyek lehetővé teszik az éves átlagos árszínvonalat megfelelően tükröző vásárlóerő-paritások kiszámítását az egy adott időpontban összeírt árakból.
5.1.12.   Az egyes tagállamok olyan térbeli kiigazítási szorzótényezőket adnak meg a Bizottság (Eurostat) számára, melyek lehetővé teszik az országos szintű átlagos árszínvonalat megfelelően tükröző vásárlóerő-paritások kiszámítását a meghatározott helyszíneken összeírt árakból.
5.1.13.   Az egyes tagállamok a II. mellékletben meghatározott mindegyik alapcsoport esetében megadják a Bizottságnak (Eurostatnak) azokat a súlyokat, melyek tükrözik az adott referenciaévben a kérdéses tagállamra jellemző kiadási struktúrát.
5.2.   Az árösszeírások eredményeinek hitelesítésével kapcsolatos minimumkövetelmények
5.2.1.   A Bizottsághoz (Eurostathoz) történő továbbítás előtt valamennyi tagállam felülvizsgálja az adatok hitelességét a következők alapján:
—
legmagasabb és legalacsonyabb árak,
—
átlagár és relatív szórás,
—
a beárazott cikkek száma alapcsoportonként,
—
a beárazott jellegzetes cikkek száma alapcsoportonként,
—
a cikkenként rögzített árak száma.
5.2.2.   A Bizottság (Eurostat) egy elektronikus eszközt bocsát a tagállamok rendelkezésére, mely az 5.2.1. pontban foglaltak megvalósításához szükséges algoritmusokat tartalmazza.
5.2.3.   Az összeírás eredményeinek véglegesítése előtt a Bizottság (Eurostat) – a tagállamokkal együttműködésben – ellenőrzi azok hitelességét, az alábbi mutatók alapján:
Az egyes alapcsoportok esetében:
—
azon cikkek száma, melyek árát mindegyik ország összeírta,
—
azon cikkek száma, melyekhez mindegyik ország rendelt jellegzetességi mutatót,
—
az árszínvonal-index,
—
az ugyanazon alapcsoport esetében végzett előző árösszeírás eredményei,
—
az egyes országok vásárlóerő-paritáson számított árszínvonal-indexei.
Az egyes cikkek esetében:
—
a valamennyi ország által összeírt árak száma,
—
a következő adatok relatív szórása:
i.
nemzeti valutában kifejezett átlagos árak;
ii.
vásárlóerő-paritáson számított árszínvonal-indexek;
iii.
az egyes országok vásárlóerő-paritáson számított árszínvonal-indexei.
5.2.4.   A PPP-eredmények aggregát szinten történő véglegesítése előtt a Bizottság (Eurostat) ellenőrzi azok hitelességét, az alábbi mutatók alapján:
A teljes GDP és a legfontosabb GDP-aggregátumok szintjén:
—
a GDP kiadási súlyok és a becsült népességszámok összhangja a közzétett adatokkal,
—
az egy főre számított volumenindexek aktuális értékének összehasonlítása a korábbi számítások során kapott eredményekkel,
—
az aktuálisan számított árszínvonal-indexek összehasonlítása a korábbi számítások során kapott eredményekkel.
Az egyes alapcsoportok szintjén:
—
a GDP-súlyok szerkezetének összehasonlítása az aktuális és a korábbi számításokra vonatkozóan,
—
ahol szükséges, a hiányzó adatok becslése.
5.3.   Jelentés és értékelés
5.3.1.   Mindegyik tagállam dokumentációt vezet, melyben pontosan leírja, hogyan hajtja végre e rendelet rendelkezéseit. A dokumentációnak a Bizottság (Eurostat) és a többi tagállam számára hozzáférhetőnek kell lennie.
5.3.2.   A Bizottságnak (Eurostatnak) hatévente legalább egyszer értékelnie kell az egyes tagállamoknak a vásárlóerő-paritás számítása érdekében végzett tevékenységét. Az értékelésnek, melyet évente kell megtervezni és az éves munkaprogramban rögzíteni, át kell tekintenie az ezen rendelet rendelkezéseinek való megfelelést. Az értékelések eredményét a Bizottság (Eurostat) jelentésben összegzi és közzé teszi, beleértve a honlapján történő közzétételt is..
5.3.3.   A 7. cikk (3) bekezdésével összhangban, rövid idővel a fogyasztói árakra vonatkozó egyes összeírások után, a felelős tagállam minden esetben jelentésben tájékoztatja a Bizottságot (Eurostatot) az árösszeírás módjáról. A Bizottság (Eurostat) valamennyi tagállamnak megküldi az ezen jelentések alapján készült összefoglalót.
6.   A FOGYASZTÁSI CIKKEK ÁRAINAK ÖSSZEÍRÁSA
6.1.   A tagállamok a munkaprogramban foglaltaknak megfelelően végzik az árak összeírását.
6.2.   Az összeírandó cikkek listáját minden összeírás esetében a Bizottság (Eurostat) állítja össze a tagállamoknak az egyes alapcsoportokra vonatkozó javaslatai alapján.
6.3.   A Bizottság (Eurostat) a cikklistával együtt az árösszeírási listákon szereplő valamennyi termékleírás fordítását biztosítja az Európai Unió összes hivatalos nyelvén.
7.   SZÁMÍTÁSI ELJÁRÁS
7.1.   Bilaterális paritások kiszámítása az alapcsoportok szintjén
a)
A multilaterális Éltető-Köves-Szulc-paritások (a továbbiakban: „EKS”) alapcsoportok szintjén végzett kiszámításának alapjául a résztvevő országokból képzett valamennyi országpár esetében számított bilaterális paritások mátrixa szolgál.
b)
A bilaterális paritások kiszámítása az alapul szolgáló cikkek esetében összeírt árak és a cikkekhez rendelt jellegzetességi mutatók segítségével történik.
c)
Az egyes cikkek esetében az összeírás során megállapított átlagos ár az adott cikk esetében megfigyelt árak egyszerű számtani átlaga.
d)
Amennyiben szükséges, megfelelő térbeli és időbeli kiigazítási szorzótényezők segítségével, az összeírás során rögzített árak átlagának alapján becsülhető meg az országos szintű éves átlagos ár.
e)
A kiigazított átlagos árak közötti arányokat, valamint azok inverzét kell ezt követően, ahol lehetséges, kiszámítani, a cikkek és a résztvevő országpárok tekintetében.
f)
A következő lépés az alapcsoport vásárlóerő-paritások kiszámítása, amennyiben lehetséges, a részt vevő országokból képzett valamennyi országpár vonatkozásában. Az országpárok mindegyike esetében a vásárlóerő-paritásokat úgy kell kiszámítani, mint az alábbiak súlyozott mértani átlagát:
—
a mindkét ország esetében jellegzetes cikként feltüntetett cikkek árhányadosainak mértani átlaga,
—
olyan cikkek árhányadosainak mértani átlaga, melyeket az első ország jellegzetes cikként tüntetett fel, a második viszont nem,
—
olyan cikkek árhányadosainak mértani átlaga, melyeket a második ország jellegzetes cikként tüntetett fel, az első viszont nem.
A számítás során olyan súlyokat kell használni, melyek minden olyan cikk viszonylagos jellegzetességét tükrözik, melyek árát mindkét ország összeírta.
7.2.   A hiányzó bilaterális paritások becslése
Ha valamely alapcsoport esetében nincs mód a bilaterális PPP-k kiszámítására, a hiányzó bilaterális vásárlóerő-paritás értékét, ahol lehet, meg kell becsülni a harmadik országok bevonása segítségével számított közvetett paritások mértani átlagának képzésén alapuló szabványos eljárás segítségével. Ha e becslési eljárást követően valamely alapcsoport esetében a bilaterális vásárlóerő-paritások mátrixa továbbra is tartalmaz hiányzó értéket, a multilaterális EKS-paritások kiszámítására nem nyílik mód azon országok esetében, melyek vonatkozásában nem állnak rendelkezésre bilaterális PPP-k. Ilyen esetekben a hiányzó EKS-paritások értékét a Bizottság (Eurostat) becsléssel állapítja meg hasonló alapcsoportok PPP-it használva vonatkoztatási alapul, vagy más alkalmas becslési eljárás segítségével.
7.3.   Bilaterális paritások kiszámítása aggregátszinten
a)
A bilaterális paritásokat a nemzeti számlák valamilyen aggregáltsági szintjén az alapul szolgáló alapcsoportokra vonatkozó EKS-paritások (lásd: 7.4. pont) és GDP kiadási súlyok segítségével kell kiszámolni.
b)
Ekkor ki kell számítani a kiválasztott aggregációs szintre vonatkozó Laspeyres-féle paritást, mint az alapul szolgáló alapcsoportok paritásainak olyan számtani átlagát, melyet a részt vevő országokból képzett párokat alkotó második országok relatív arányával (vagy nominális értékeivel) kell súlyozni.
c)
Ezt követően ki kell számítani a kiválasztott aggregációs szintre vonatkozó Paasche-féle paritást, mint az alapul szolgáló alapcsoportok paritásainak olyan harmonikus átlagát, melyet a résztvevő országokból képzett párokat alkotó első országok relatív arányával (vagy nominális értékeivel) kell súlyozni.
d)
Ezután ki kell számítani a kiválasztott aggregációs szintre vonatkozó Fisher-féle paritást, mint a részt vevő országokból képzett minden országpár esetében létrehozott Laspeyres- és Paasche-féle paritások mértani átlagát.
7.4.   Tranzitív multilaterális PPP-k kiszámítása
A tranzitív multilaterális paritásokat vagy alapcsoport-szinten, vagy bármilyen aggregáltsági szinten a részt vevő országokból képzett országpárok mindegyike esetében létrehozott Fischer-féle paritások teljes mátrixán alapuló „EKS”-eljárás segítségével kell kiszámolni a következő módon:
ahol tEKSs az s ország és t ország közötti EKS-paritást;
tFs az s ország és t ország közötti Fischer-féle paritást;
z pedig a résztvevő országok számát jelöli.
8.   ADATTOVÁBBÍTÁS
8.1.   A Bizottság (Eurostat) a tagállamok rendelkezésére bocsátja azokat a sablonokat, melyek a PPP-k kiszámításához szükséges alapinformációk elektronikus továbbítására szolgálnak.
8.2.   A tagállamok a sablonoknak megfelelően juttatják el az alapinformációkat a Bizottsághoz (Eurostathoz).
9.   KÖZZÉTÉTEL
A tagállamokkal folytatott konzultációt követően a Bizottság (Eurostat) a 9. cikk (2) bekezdésének rendelkezéseiben meghatározottnál részletesebb eredményeket is közzétehet.
10.   HIBAJAVÍTÁS
10.1.   Ha valamelyik tagállam hibát fedez fel az adatokban, azonnal és saját kezdeményezésére közli a Bizottsággal (Eurostattal) a helyes alapinformációt. Ezenkívül a tagállamok tájékoztatják a Bizottságot (Eurostatot) minden olyan esettel kapcsolatban, ahol feltételezhető, hogy a számítási eljárást helytelenül alkalmazták.
10.2.   Amint tudomására jut, hogy a számításokban a tagállamok valamelyike vagy a Bizottság (Eurostat) hibát vétett, a Bizottság (Eurostat) tájékoztatja a tagállamokat, és egy hónapon belül újraszámítja a PPP értékeket.
10.3.   Ha a felismert hiba legalább 0,5 százalékpontos eltérést eredményez a PPS-ben kifejezett egy főre jutó GDP szintjén bármelyik tagállam vonatkozásában, a Bizottság (Eurostat) a lehető leghamarabb közzéteszi a javított értéket, feltéve, hogy a hibát az eredmények közzétételét követő három hónapon belül észlelik.
10.4.   Hiba előfordulása esetén az illetékes szerv lépéseket tesz annak érdekében, hogy megakadályozza hasonló hibák előfordulását a jövőben.
10.5.   A referenciaév végét követő 33 hónap elteltével a GDP kiadási súlyokra és a becsült népességszámokra vonatkozó felülvizsgálatok esetén nincs szükség a PPP-eredmények korrekciójára.
(1)  ) Ezeknek a súlyoknak összhangban kell állniuk a nemzeti számlák rendelkezésre álló aggregátumainak legalacsonyabb szintjével. Amennyiben a szükséges adat nem áll rendelkezésre, az érintett tagállam a hiányzó adat tekintetében közeli becsléssel is szolgálhat.
(2)  ) Az 1722/2005/EK rendelettel összhangban, a módszertani kézikönyvben leírt, a lakásállomány mennyiségére vonatkozó megközelítés használható az áron alapuló megközelítés helyett azokban az esetekben, amikor a tényleges lakásbérleti díjra vonatkozó adatok hiányoznak vagy statisztikai szempontból nem megbízhatóak.
(3)  ) A minimális gyakoriság egy adott termékcsoporttal kapcsolatos adatok szolgáltatására vonatkozik, a periodikus adatösszeírási ciklusnak megfelelően.
II. MELLÉKLET
A 3. cikk (e) pontjában foglaltak szerint meghatározott alapcsoportok
TCS Sz.
Leírás
HÁZTARTÁSOK EGYÉNI FOGYASZTÁSI KIADÁSAI
ÉLELMISZEREK ÉS ALKOHOLMENTES ITALOK
Élelmiszerek
Kenyér és gabonafélék [COICOP 01.1.1]
1
Rizs
2
Egyéb gabonafélék, liszt és egyéb gabonakészítmények
3
Kenyér
4
Egyéb pékáru
5
Száraztészták
Hús [COICOP 01.1.2]
6
Marha- és borjúhús
7
Sertéshús
8
Bárány-, juh- és kecskehús
9
Baromfihús
10
Egyéb húsfélék és ehető belsőség
11
Csemegeáru és egyéb húskészítmények
Halak és tengeri állatok [COICOP 01.1.3]
12
Friss, mélyhűtött vagy fagyasztott halak és tengeri állatok
13
Tartósított vagy feldolgozott halak és tengeri állatok
Tej, sajt és tojás [COICOP 01.1.4]
14
Friss tej
15
Tartósított tej és egyéb tejtermékek
16
Sajt
17
Tojás és tojásalapú termékek
Olaj és zsiradékok [COICOP 01.1.5]
18
Vaj
19
Margarin
20
Egyéb étolajok és étkezési zsiradékok
Gyümölcs [COICOP 01.1.6]
21
Friss vagy mélyhűtött gyümölcs
22
Fagyasztott, tartósított vagy feldolgozott gyümölcsök és gyümölcsalapú termékek
Zöldségfélék [COICOP 01.1.7]
23
Friss vagy mélyhűtött zöldségfélék, kivéve a burgonyát
24
Friss vagy mélyhűtött burgonya
25
Fagyasztott, tartósított vagy feldolgozott zöldségek és zöldségalapú termékek
Cukor, lekvár, méz, csokoládé és egyéb édességek [COICOP 01.1.8]
26
Cukor
27
Dzsemek, lekvárok és méz
28
Édességek, csokoládé és egyéb kakaóalapú készítmények
29
Jégkrém, fagylalt és szörbet
Egyéb, máshová nem sorolt élelmiszerek [COICOP 01.1.9]
30
Egyéb, máshová nem sorolt élelmiszerek
Alkoholmentes italok
Kávé, tea és kakaó [COICOP 01.2.1]
31
Kávé, tea és kakaó
Ásványvíz, üdítőital, gyümölcs- és zöldségivólé [COICOP 01.2.2]
32
Ásványvíz
33
Üdítőitalok és koncentrátumok
34
Gyümölcs- és zöldségivólevek
SZESZES ITALOK, DOHÁNYÁRUK ÉS KÁBÍTÓSZEREK
Szeszes italok
Égetett szeszes italok [COICOP 02.1.1]
35
Égetett szeszes italok
Bor [COICOP 02.1.2]
36
Bor
Sör [COICOP 02.1.3]
37
Sör
Dohányáruk
Dohányáruk [COICOP 02.2.0]
38
Dohányáruk
Kábítószerek
Kábítószerek [COICOP 02.3.0]
39
Kábítószerek
RUHÁZAT ÉS LÁBBELI
Ruházat
Ruházati méteráru [COICOP 03.1.1]
40
Ruházati méteráru
Felső- és alsóruházat [COICOP 03.1.2]
41
Férfiruházati termékek
42
Nőiruházati termékek
43
Gyermek- és csecsemőruházati termékek
Egyéb ruházati cikkek és kiegészítők [COICOP 03.1.3]
44
Egyéb ruházati cikkek és kiegészítők
Ruházat javítása, vegytisztítása és kölcsönzése [COICOP 03.1.4]
45
Ruházat javítása, vegytisztítása és kölcsönzése
Lábbeli
Cipő és egyéb lábbeli [COICOP 03.2.1]
46
Férfi lábbeli
47
Női lábbeli
48
Lábbeli gyermekek és csecsemők részére
Lábbeli javítása és kölcsönzése [COICOP 03.2.2]
49
Lábbeli javítása és kölcsönzése
LAKÁSSZOLGÁLTATÁS, VÍZ, VILLAMOS ENERGIA, GÁZ ÉS EGYÉB TÜZELŐANYAGOK
Tényleges lakásbérleti díjak
Tényleges lakásbérleti díjak [COICOP 04.1.1 és 04.1.2]
50
Tényleges lakásbérleti díjak
Imputált lakásbérleti díjak
Imputált lakásbérleti díjak [COICOP 04.2.1 és 04.2.2]
51
Imputált lakásbérleti díjak
Lakáskarbantartás és -javítás
Lakáskarbantartáshoz és -javításhoz vásárolt anyagok [COICOP 04.3.1]
52
Lakáskarbantartáshoz és -javításhoz vásárolt anyagok
Lakáskarbantartási és -javítási szolgáltatások [COICOP 04.3.2]
53
Lakáskarbantartási és -javítási szolgáltatások
Vízellátás és egyéb lakásszolgáltatás
Vízellátás [COICOP 04.4.1]
54
Vízellátás
Egyéb lakásszolgáltatás [COICOP 04.4.2, 04.4.3 és 04.4.4]
55
Egyéb lakásszolgáltatás
Villamos energia, gáz és egyéb tüzelőanyagok
Villamos energia [COICOP 04.5.1]
56
Villamos energia
Gáz [COICOP 04.5.2]
57
Gáz
Folyékony tüzelőanyagok [COICOP 04.5.3]
58
Folyékony tüzelőanyagok
Szilárd tüzelőanyagok [COICOP 04.5.4]
59
Szilárd tüzelőanyagok
Hőszolgáltatás [COICOP 04.5.5]
60
Hőszolgáltatás
LAKBERENDEZÉS, LAKÁSFELSZERELÉS ÉS RENDSZERES LAKÁSKARBANTARTÁS
Bútorok, lakberendezési cikkek, szőnyegek és egyéb padlóburkoló anyagok
Bútorok és lakberendezési cikkek [COICOP 05.1.1]
61
Konyhabútor
62
Hálószobabútor
63
Nappali- és ebédlőbútor
64
Egyéb bútorok és lakberendezési cikkek
Szőnyegek és egyéb padlóburkoló anyagok [COICOP 05.1.2]
65
Szőnyegek és egyéb padlóburkoló anyagok
Bútorok, lakberendezési cikkek és padlóburkoló anyagok javítása [COICOP 05.1.3]
66
Bútorok, lakberendezési cikkek és padlóburkoló anyagok javítása
Lakástextíliák
Lakástextíliák [COICOP 05.2.0]
67
Lakástextíliák
Háztartási gépek és készülékek
Elektromos és nem elektromos tartós háztartási gépek és készülékek [COICOP 05.3.1]
68
Elektromos és nem elektromos tartós háztartási gépek és készülékek
Elektromos háztartási kisgépek [COICOP 05.3.2]
69
Elektromos háztartási kisgépek
Háztartási gépek és készülékek javítása [COICOP 05.3.3]
70
Háztartási gépek és készülékek javítása
Háztartási üvegáruk, edények és konyhafelszerelés
Háztartási üvegáruk, edények és konyhafelszerelés [COICOP 05.4.0]
71
Háztartási üvegáruk, edények és konyhafelszerelés
Barkács- és kerti szerszámok, eszközök
Nagyobb barkács- és kerti szerszámok, eszközök [COICOP 05.5.1]
72
Nagyobb barkács- és kerti szerszámok, eszközök
Kisebb barkács- és kerti szerszámok, eszközök, és különféle tartozékok [COICOP 05.5.2]
73
Kisebb barkács- és kerti szerszámok, eszközök, és különféle tartozékok
Rendszeres lakáskarbantartáshoz igénybe vett termékek és szolgáltatások
Háztartási fogyóeszközök [COICOP 05.6.1]
74
Háztartási fogyóeszközök
Háztartási alkalmazottak szolgáltatásai és egyéb háztartási szolgáltatások [COICOP 05.6.2]
75
Háztartási alkalmazottak szolgáltatásai
76
Háztartási szolgáltatások
EGÉSZSÉGÜGY
Egészségügyi termékek, gyógyászati segédeszközök és készülékek
Gyógyszerek [COICOIP 06.1.1]
77
Gyógyszerek
Egyéb egészségügyi termékek [COICOP 06.1.2]
78
Egyéb egészségügyi termékek
Gyógyászati segédeszközök és készülékek [COICOP 06.1.3]
79
Gyógyászati segédeszközök és készülékek
Járóbeteg-ellátás
Orvosi ellátás [COICOP 06.2.1]
80
Orvosi ellátás
Fogászati ellátás [COICOP 06.2.2]
81
Fogászati ellátás
Paramedicinális szolgáltatások [COICOP 06.2.3]
82
Paramedicinális szolgáltatások
Fekvőbeteg-ellátás
Fekvőbeteg-ellátás [COICOP 06.3.0]
83
Fekvőbeteg-ellátás
KÖZLEKEDÉS ÉS SZÁLLÍTÁS
Járművásárlás
Személygépkocsi [COICOP 07.1.1]
84
Dízelüzemű személygépkocsi
85
1 200 köbcentinél kisebb térfogatú benzinmotorral rendelkező személygépkocsi
86
1 200–1 699 köbcentiméter térfogatú benzinmotorral rendelkező személygépkocsi
87
1 700–2 999 köbcentiméter térfogatú benzinmotorral rendelkező személygépkocsi
88
3 000 köbcentiméter és annál nagyobb térfogatú benzinmotorral rendelkező személygépkocsi
Motorkerékpár [COICOP 07.1.2]
89
Motorkerékpár
Kerékpár [COICOP 07.1.3]
90
Kerékpár
Állati erővel vontatott járművek [COICOP 07.1.4]
91
Állati erővel vontatott járművek
Személyszállító járművek üzemeltetése
Személyszállító járművek alkatrészei és tartozékai [COICOP 07.2.1]
92
Személyszállító járművek alkatrészei és tartozékai
Üzemanyagok és kenőanyagok személyszállító járművekhez [COICOP 07.2.2]
93
Üzemanyagok és kenőanyagok személyszállító járművekhez
Személyszállító járművek karbantartása és javítása [COICOP 07.2.3]
94
Személyszállító járművek karbantartása és javítása
Személyszállító járművekkel kapcsolatos egyéb szolgáltatások [COICOP 07.2.4]
95
Személyszállító járművekkel kapcsolatos egyéb szolgáltatások
Közlekedési és szállítási szolgáltatások
Kötöttpályás személyszállítás [COICOP 07.3.1]
96
Kötöttpályás személyszállítás
Közúti személyszállítás [COICOP 07.3.2]
97
Közúti személyszállítás
Légi személyszállítás [COICOP 07.3.3]
98
Légi személyszállítás
Tengeri és belföldi vízi személyszállítás [COICOP 07.3.4]
99
Tengeri és belföldi vízi személyszállítás
Kombinált személyszállítás [COICOP 07.3.5]
100
Kombinált személyszállítás
Egyéb közlekedési és szállítási szolgáltatások [COICOP 07.3.6]
101
Egyéb közlekedési és szállítási szolgáltatások
TÁVKÖZLÉS
Postai szolgáltatások
Postai szolgáltatások [COICOP 08.1.0]
102
Postai szolgáltatások
Telefon- és telefaxberendezések
Telefon- és telefaxberendezések [COICOP 08.2.0]
103
Telefon- és telefaxberendezések
Telefon- és telefaxszolgáltatások
Telefon- és telefaxszolgáltatások [COICOP 08.3.0]
104
Telefon- és telefaxszolgáltatások
SZABADIDŐ ÉS KULTÚRA
Audiovizuális, fotó-optikai és információ-feldolgozó berendezések
Hang és kép felvételére, rögzítésére és visszajátszására alkalmas berendezések [COICOP 09.1.1]
105
Hang és kép felvételére, rögzítésére és visszajátszására alkalmas berendezések
Fényképészeti, filmfelvevő berendezések és optikai eszközök [COICOP 09.1.2]
106
Fényképészeti, filmfelvevő berendezések és optikai eszközök
Információ-feldolgozó berendezések [COICOP 09.1.3]
107
Információ-feldolgozó berendezések
Kép-, hang- és adathordozók [COICOP 09.1.4]
108
Műsoros kép-, hang- és adathordozók
109
Üres kép-, hang- és adathordozók
Audiovizuális, fotó-optikai és információ-feldolgozó berendezések javítása [COICOP 09.1.5]
110
Audiovizuális, fotó-optikai és információ-feldolgozó berendezések javítása
Egyéb szabadidős és kulturális tevékenységet szolgáló tartós fogyasztási cikkek
Szabadtéri szabadidős tevékenységet szolgáló tartós fogyasztási cikkek [COICOP 09.2.1]
111
Szabadtéri szabadidős tevékenységet szolgáló tartós fogyasztási cikkek
Hangszerek és beltéri szabadidős tevékenységet szolgáló tartós fogyasztási cikkek [COICOP 09.2.2]
112
Hangszerek és beltéri szabadidős tevékenységet szolgáló tartós fogyasztási cikkek
Egyéb szabadidős és kulturális tevékenységet szolgáló tartós fogyasztási cikkek karbantartása és javítása [COICOP 09.2.3]
113
Egyéb szabadidős és kulturális tevékenységet szolgáló tartós fogyasztási cikkek karbantartása és javítása
Egyéb szabadidős tevékenységet szolgáló termékek, kertészkedés és hobbiállatok
Játékok és hobbicikkek [COICOP 09.3.1]
114
Játékok és hobbicikkek
Sporteszközök, kempingcikkek és szabadtéri szabadidős tevékenységeket szolgáló felszerelések [COICOP 09.3.2]
115
Sporteszközök, kempingcikkek és szabadtéri szabadidős tevékenységeket szolgáló felszerelések
Kertészkedési cikkek, növények és virágok [COICOP 09.3.3]
116
Kertészkedési cikkek, növények és virágok
Hobbiállatok és tartásukkal kapcsolatos termékek [COICOP 09.3.4]
117
Hobbiállatok és tartásukkal kapcsolatos termékek
Állatorvosi és egyéb szolgáltatások hobbiállatok számára [COICOP 09.3.5]
118
Állatorvosi és egyéb szolgáltatások hobbiállatok számára
Szabadidős és kulturális tevékenységekkel kapcsolatos szolgáltatások
Szabadidős és sporttevékenységekkel kapcsolatos szolgáltatások [COICOP 09.4.1]
119
Szabadidős és sporttevékenységekkel kapcsolatos szolgáltatások
Kulturális szolgáltatások [COICOP 09.4.2]
120
Fényképészeti szolgáltatások
121
Egyéb kulturális szolgáltatások
Szerencsejátékok [COICOP 09.4.3]
122
Szerencsejátékok
Újság, könyv, papír és írószer
Könyv [COICOP 09.5.1]
123
Könyv
Újság és folyóirat [COICOP 09.5.2]
124
Újság és folyóirat
Egyéb nyomdai termékek, papír és írószer, rajzeszköz [COICOP 09.5.3 és 09.5.4]
125
Egyéb nyomdai termékek, papír és írószer, rajzeszköz
Szervezett társasutazás
Szervezett társasutazás [COICOP 09.6.0]
126
Szervezett társasutazás
OKTATÁS
Iskola-előkészítő és alapfokú oktatás
Iskola-előkészítő és alapfokú oktatás [COICOP 10.1.0]
127
Iskola-előkészítő és alapfokú oktatás
Középfokú oktatás
Középfokú oktatás [COICOP 10.2.0]
128
Középfokú oktatás
Középfokút követő, de nem felsőfokú oktatás
Középfokút követő, de nem felsőfokú oktatás [COICOP 10.3.0]
129
Középfokút követő, de nem felsőfokú oktatás
Felsőfokú oktatás
Felsőfokú oktatás [COICOP 10.4.0]
130
Felsőfokú oktatás
Nem besorolható szintű oktatás
Nem besorolható szintű oktatás [COICOP 10.5.0]
131
Nem besorolható szintű oktatás
VENDÉGLÁTÁS ÉS SZÁLLÁSHELY-SZOLGÁLTATÁS
Vendéglátás
Kereskedelmi vendéglátás [COICOP 11.1.1]
132
Éttermi szolgáltatások a vendéglátóhely típusától függetlenül
133
Sörözők, bárok, kávéházak, teázók stb.
Munkahelyi és diákétkeztetés [COICOP 11.1.2]
134
Munkahelyi és diákétkeztetés
Szálláshely-szolgáltatások
Szálláshely-szolgáltatások [COICOP 11.2.0]
135
Szálláshely-szolgáltatások
EGYÉB TERMÉKEK ÉS SZOLGÁLTATÁSOK
Testápolás
Fodrászszalonok és más, testápolással foglalkozó létesítmények [COICOP 12.1.1]
136
Fodrászszalonok és más, testápolással foglalkozó létesítmények
Elektromos testápolási készülékek [COICOP 12.1.2]
137
Elektromos testápolási készülékek
Egyéb testápolási készülékek, eszközök és termékek [COICOP 12.1.3]
138
Egyéb testápolási készülékek, eszközök és termékek
Prostitúció
Prostitúció [COICOP 12.2.0]
139
Prostitúció
Máshová nem sorolt személyes tárgyak
Ékszer, órák és karórák [COICOP 12.3.1]
140
Ékszer, órák és karórák
Egyéb személyes tárgyak [COICOP 12.3.2]
141
Egyéb személyes tárgyak
Szociális védelem
Szociális védelem [COICOP 12.4.0]
142
Szociális védelem
Biztosítás
Biztosítás [COICOP 12.5.1, 12.5.2, 12.5.3, 12.5.4 és 12.5.5]
143
Biztosítás
Máshová nem sorolt pénzügyi szolgáltatások
Pénzügyi közvetítési szolgáltatások közvetett módon mért díja (FISIM) [COICOP 12.6.1]
144
Pénzügyi közvetítési szolgáltatások közvetett módon mért díja (FISIM)
Egyéb, máshová nem sorolt pénzügyi szolgáltatások [COICOP 12.6.2]
145
Egyéb, máshová nem sorolt pénzügyi szolgáltatások
Máshová nem sorolt egyéb szolgáltatások
Máshová nem sorolt egyéb szolgáltatások [COICOP 12.7.0]
146
Máshová nem sorolt egyéb szolgáltatások
REZIDENSEK KÜLFÖLDI KIADÁSAINAK ÉS NEM REZIDENSEK GAZDASÁGI TERÜLETEN ESZKÖZÖLT KIADÁSAINAK EGYENLEGE
Rezidens háztartások végső fogyasztási kiadásai külföldön
Rezidens háztartások végső fogyasztási kiadásai külföldön
147
Rezidens háztartások végső fogyasztási kiadásai külföldön
Nem rezidens háztartások végső fogyasztási kiadásai a gazdasági területen
Nem rezidens háztartások végső fogyasztási kiadásai a gazdasági területen
148
Nem rezidens háztartások végső fogyasztási kiadásai a gazdasági területen
A HÁZTARTÁSOKAT SEGÍTŐ NONPROFIT INTÉZMÉNYEK EGYÉNI FOGYASZTÁSI KIADÁSAI
LAKÁSSZOLGÁLTATÁS
Lakásszolgáltatás
Lakásszolgáltatás [COPNI 01.0.0]
149
Lakásszolgáltatás
EGÉSZSÉGÜGY
Egészségügy
Egészségügy [COPNI 02.1.1–02.6.0]
150
Egészségügy
SZABADIDŐ ÉS KULTÚRA
Szabadidő és kultúra
Szabadidő és kultúra [COPNI 03.1.0 és 03.2.0]
151
Szabadidő és kultúra
OKTATÁS
Oktatás
Oktatás [COPNI 04.1.0–04.7.0]
152
Oktatás
SZOCIÁLIS VÉDELEM
Szociális védelem
Szociális védelem [COPNI 05.1.0 és 05.2.0]
153
Szociális védelem
EGYÉB SZOLGÁLTATÁSOK
Egyéb szolgáltatások
Egyéb szolgáltatások [COPNI 06.0.0–09.2.0]
154
Egyéb szolgáltatások
AZ ÁLLAMHÁZTARTÁS EGYÉNI FOGYASZTÁSI KIADÁSAI
LAKÁSSZOLGÁLTATÁS
Lakásszolgáltatás
Lakásszolgáltatás
155
Lakásszolgáltatás
EGÉSZSÉGÜGY
Egészségügyi juttatások és visszatérítések
Egészségügyi termékek, gyógyászati segédeszközök és készülékek
156
Gyógyszerek
157
Egyéb egészségügyi termékek
158
Gyógyászati segédeszközök és készülékek
Egészségügyi szolgáltatások
159
Járóbetegek orvosi ellátása
160
Járóbetegek fogászati ellátása
161
Járóbetegek paramedicinális ellátása
162
Fekvőbeteg-ellátás
Egészségügyi szolgáltatások biztosítása
Munkavállalói jövedelem
163
Orvosok
164
Ápolónők és más egészségügyi dolgozók
165
Nem egészségügyi dolgozók
Folyó termelőfelhasználás
166
Gyógyszerkészítmények
167
Egyéb gyógyászati termékek
168
Gyógyászati segédeszközök és készülékek
169
Máshová nem sorolt folyó termelőfelhasználás
Bruttó működési eredmény
170
Bruttó működési eredmény
Nettó termelési adó
171
Nettó termelési adó
Értékesítési bevételek
172
Értékesítési bevételek
SZABADIDŐ ÉS KULTÚRA
Szabadidő és kultúra
Szabadidő és kultúra
173
Szabadidő és kultúra
OKTATÁS
Oktatási juttatások és visszatérítések
Oktatási juttatások és visszatérítések
174
Oktatási juttatások és visszatérítések
Oktatási szolgáltatások biztosítása
Munkavállalói jövedelem
175
Iskola-előkészítő és alapfokú oktatás
176
Középfokú oktatás
177
Középfokút követő, de nem felsőfokú oktatás
178
Felsőfokú oktatás
Folyó termelőfelhasználás
179
Folyó termelőfelhasználás
Bruttó működési eredmény
180
Bruttó működési eredmény
Nettó termelési adó
181
Nettó termelési adó
Értékesítési bevételek
182
Értékesítési bevételek
SZOCIÁLIS VÉDELEM
Szociális védelem
Szociális védelem
183
Szociális védelem
AZ ÁLLAMHÁZTARTÁS KÖZÖSSÉGI CÉLÚ FOGYASZTÁSI KIADÁSAI
KÖZÖSSÉGI SZOLGÁLTATÁSOK
Közösségi szolgáltatások
Munkavállalói jövedelem
184
Munkavállalói jövedelem (védelemmel kapcsolatos közösségi szolgáltatások)
185
Munkavállalói jövedelem (közösségi szolgáltatások, a védelemmel kapcsolatos közösségi szolgáltatásokon kívül)
Folyó termelőfelhasználás
186
Folyó termelőfelhasználás (védelemmel kapcsolatos közösségi szolgáltatások)
187
Folyó termelőfelhasználás (közösségi szolgáltatások, a védelemmel kapcsolatos közösségi szolgáltatásokon kívül)
Bruttó működési eredmény
188
Bruttó működési eredmény
Nettó termelési adó
189
Nettó termelési adó
Értékesítési bevételek
190
Értékesítési bevételek
BRUTTÓ ÁLLÓESZKÖZ-FELHALMOZÁSRA FORDÍTOTT KIADÁSOK
GÉPEK ÉS BERENDEZÉSEK
Fémipari termékek és berendezések
Fémfeldolgozási termékek, gépek és berendezések kivételével [CPA 28.11–28.75]
191
Fémfeldolgozási termékek, gépek és berendezések kivételével
Általános rendeltetésű gépek [CPA 29.11–29.24]
192
Motorok, turbinák, szivattyúk és kompresszorok
193
Egyéb általános rendeltetésű gépek
Speciális rendeltetésű gépek [CPA 29.31–29.72]
194
Mezőgazdasági és erdészeti gépek
195
Szerszámgépek
196
Kohászati, bányászati, kőfejtési és építőipari gépek
197
Élelmiszer- és dohányipari gépek
198
Textil-, ruházati és bőripari gépek
199
Egyéb speciális rendeltetésű gépek
Villamos és optikai berendezések [CPA 30.01–33.50]
200
Irodagépek
201
Számítógépek és egyéb információ-feldolgozó berendezések
202
Villamos gépek és készülékek
203
Rádió- és televíziókészülékek, híradástechnikai berendezések és eszközök
204
Orvosi, precíziós és optikai műszerek, órák
Egyéb, máshová nem sorolt feldolgozóipari termékek [CPA 36.11–36.63]
205
Egyéb, máshová nem sorolt feldolgozóipari termékek
Szállítóeszközök
Közúti járművek [CPA 34.10–34.30 és 35.41–35.50]
206
Közúti gépjárművek, pótkocsik és nyerges pótkocsik
207
Egyéb közúti járművek
Egyéb járművek [CPA 35.11–35.30]
208
Hajók, csónakok, gőzhajók, vontatóhajók, úszó szerkezetek, fúrókutak
209
Vasúti kötöttpályás járművek
210
Repülők, helikopterek és más légi járművek
ÉPÍTŐIPAR
Lakóépületek
Egy- és kétlakásos lakóépületek [45-ös számú CPA-osztály]
211
Egy- vagy kétlakásos lakóépületek
Soklakásos lakóépületek [45-ös CPA-osztály]
212
Soklakásos lakóépületek
Nem lakóépületek
Mezőgazdasági épületek [45-ös CPA-osztály]
213
Mezőgazdasági épületek
Ipari épületek és raktárak [45-ös CPA-osztály]
214
Ipari épületek és raktárak
Kereskedelmi épületek [45-ös CPA-osztály]
215
Kereskedelmi épületek
Egyéb nem lakóépületek [45-ös CPA-osztály]
216
Egyéb nem lakóépületek
Egyéb építmény építése
Közlekedési infrastruktúrák [45-ös CPA-osztály]
217
Közlekedési infrastruktúrák
Csővezetékek, távközlési és elektromos távvezetékek [45-ös CPA-osztály]
218
Csővezetékek, távközlési és elektromos távvezetékek
Máshová nem sorolt egyéb építmény építése [45-ös CPA-osztály]
219
Máshová nem sorolt egyéb építmény építése
EGYÉB TERMÉKEK
Egyéb termékek
Mezőgazdasági, erdő-, vad- és halgazdálkodási termékek [01-es, 02-es és 05-ös CPA-csoportok]
220
Mezőgazdasági, erdő-, vad- és halgazdálkodási termékek
Szoftverek [CPA 72.20]
221
Szoftverek
Máshová nem sorolt egyéb termékek [CPA]
222
Máshová nem sorolt egyéb termékek
KÉSZLETVÁLTOZÁS ÉS ÉRTÉKTÁRGYAK ÁLLOMÁNYÁNAK VÁLTOZÁSA
KÉSZLETVÁLTOZÁS
Készletváltozás
Készletváltozás
223
Készletváltozás
ÉRTÉKTÁRGYAK ÁLLOMÁNYÁNAK VÁLTOZÁSA
Értéktárgyak állományának változása
Értéktárgyak állományának változása
224
Értéktárgyak állományának változása
BEHOZATAL ÉS KIVITEL EGYENLEGE
TERMÉKEK ÉS SZOLGÁLTATÁSOK KIVITELE
Termékek kivitele
Termékek kivitele az Európai Unióba és az Európai Unió intézményeibe
225
Termékek kivitele az Európai Unió tagállamaiba
226
Termékek kivitele az Európai Unió intézményeibe
Termékek kivitele harmadik országokba és nemzetközi szervezetekbe
227
Termékek kivitele harmadik országokba és nemzetközi szervezetekbe
Szolgáltatások kivitele
Szolgáltatások kivitele az Európai Unióba és az Európai Unió intézményeibe
228
Szolgáltatások kivitele az Európai Unió tagállamaiba
229
Szolgáltatások kivitele az Európai Unió intézményeibe
Szolgáltatások kivitele harmadik országokba és nemzetközi szervezetekbe
230
Szolgáltatások kivitele harmadik országokba és nemzetközi szervezetekbe
TERMÉKEK ÉS SZOLGÁLTATÁSOK BEHOZATALA
Termékek behozatala
Termékek behozatala az Európai Unióból és az Európai Unió intézményeiből
231
Termékek behozatala az Európai Unió tagállamaiból
232
Termékek behozatala az Európai Unió intézményeiből
Termékek behozatala harmadik országokból és nemzetközi szervezetekből
233
Termékek behozatala harmadik országokból és nemzetközi szervezetekből
Szolgáltatások behozatala
Szolgáltatások behozatala az Európai Unióból és az Európai Unió intézményeiből
234
Szolgáltatások behozatala az Európai Unió tagállamaiból
235
Szolgáltatások behozatala az Európai Unió intézményeiből
Szolgáltatások behozatala harmadik országokból és nemzetközi szervezetekből
236
Szolgáltatások behozatala harmadik országokból és nemzetközi szervezetekből

Summary:
A vásárlóerő-paritások
A vásárlóerő-paritások
A vásárlóerő-paritások (PPP-k)* lehetővé teszik az egyes országok közötti árkülönbségek mérését. Az Európai Unió (EU) szabályokat állapított meg ezek kiszámításának módjára a nemzeti statisztikai hivatalokon és az EU statisztikai hatóságán, az Eurostaton belül. Ezen szabályok célja, hogy javítsák az összegyűjtött és kiszámított adatok minőségét és összehasonlíthatóságát.
JOGI AKTUS
                  
Az Európai Parlament és a Tanács 1445/2007/EK rendelete (2007. december 11.) a vásárlóerő-paritással kapcsolatos alapinformációk szolgáltatására, valamint a vásárlóerő-paritás kiszámítására és közzétételére vonatkozó közös szabályok megállapításáról
ÖSSZEFOGLALÓ
                  
A vásárlóerő-paritások (PPP-k)* lehetővé teszik az egyes országok közötti árkülönbségek mérését. Az Európai Unió (EU) szabályokat állapított meg ezek kiszámításának módjára a nemzeti statisztikai hivatalokon és az EU statisztikai hatóságán, az Eurostaton belül. Ezen szabályok célja, hogy javítsák az összegyűjtött és kiszámított adatok minőségét és összehasonlíthatóságát.
MI A RENDELET CÉLJA?
                     
A rendelet rögzíti a PPP-k kidolgozásának, előállításának és kiszámításának szabályait, valamint az ebben részt vevő felek felelősségi területeit.
FŐBB PONTOK
Szerepkörök és felelősségek
Az Eurostat minden naptári év vonatkozásában elvégzi a PPP-k kiszámítását. A következők tartoznak a feladatai közé:
az alapinformációk szolgáltatásának összehangolása;
az információk összegyűjtése az uniós országokból a PPP-k kiszámításához;
a PPP-k kiszámítása és közzététele; valamint
a módszertan kidolgozása és közlése a tagállamokkal folytatott konzultáció keretében.
Az uniós országok:
az alapinformációk szolgáltatása során követik a rendeletben meghatározott eljárást;
az adathitelesítési folyamat lezártával jóváhagyják az összeírási eredményeket, melyek szolgáltatásáért felelősek;
jóváhagyják az adatgyűjtési módszert és ellenőrzik az adatok, köztük az Eurostat által szolgáltatott adatok hitelességét.
Minőségellenőrzés
Minden országban nyilvántartást kell vezetni a rendelet végrehajtásának módjáról. Az egyes országok PPP-eljárása hatévente legalább egyszer értékelésre kerül.
A közzétett eredmények
Az Eurostat a referenciaév végét követő 3 éven belül közzéteszi az eredményeket, amelyek legalább az alábbiakat foglalják magukban:
PPP-k a bruttó hazai termék (GDP) szintjén;
a magánháztartások fogyasztási kiadására* és a tényleges egyéni fogyasztásra* vonatkozó PPP-k;
a közösségi átlaghoz viszonyított árszínvonal-indexek*;
a GDP, a magánháztartások fogyasztási kiadása és a tényleges egyéni fogyasztás, valamint a megfelelő egy főre számított adatok vásárlóerő-egységben*.
A PPP-k felhasználása
A PPP-ket az alábbiak kiszámítására használják:
az EU strukturális és beruházási alapjaiból juttatandó összegek; az egyes országokban a PPP-kkel (mint deflátorokkal) csökkentett egy főre jutó GDP alapján állítják össze a strukturális alapokból biztosított támogatásra jogosult régiók listáját, illetve határozzák meg az egyes régióknak juttatandó támogatások összegét;
a korrekciós együtthatók, amelyek az uniós tisztviselők és egyéb alkalmazottak javadalmazása és nyugdíja tekintetében alkalmazandók az Európai Gazdasági Közösség és az Európai Atomenergia-közösség tisztviselőinek személyzeti szabályzatával és egyéb alkalmazottainak alkalmazási feltételeivel összhangban.
Rendelezésre álló forrás
Minthogy a PPP-k alapvetően nemzetközi statisztikák, amelyek nemzeti célra való használhatósága korlátozott, az Eurostat költségeik legfeljebb 70%-áig terjedő pénzügyi hozzájárulásban részesíti azon uniós országokat, amelyek a támogatási szabályok alapján erre jogosultak (1605/2002/EK, Euratom rendelet - az EU pénzügyi rendelete).
MIKORTÓL HATÁLYOS E RENDELET?
                     
2008. január 9-től.
További információk a következő oldalakon állnak rendelkezésre:
Vásárlóerő-paritások: áttekintés az Eurostat honlapján
Vásárlóerő-paritások: illusztrált statisztikák az Eurostat honlapján.
KULCSFOGALMAK
* Vásárlóerő-paritások (PPP-k): az egyes országok közötti árkülönbségek mutatói, amelyek közvetlen összehasonlítást nyújtanak arra nézve, hogy hány egységnyi pénznem szükséges egy adott mennyiségű áru vagy szolgáltatás megvásárlásához a különböző országokban.
* Háztartások végső fogyasztási kiadásai: rezidens háztartások által áruk vagy szolgáltatások megvásárlására fordított összeg.
* Tényleges egyéni fogyasztás: a háztartások, a háztartásokat segítő nonprofit intézmények és az államháztartás egyéni fogyasztási kiadásainak teljes összege. A háztartások tényleges fogyasztását képező egyéni áruk és szolgáltatások mennyisége, szemben az általuk ténylegesen megvásárolt mennyiséggel.
* Árszínvonal-indexek: a PPP-knek az árfolyamokhoz viszonyított aránya. Ezek segítségével mérhetők az országok közötti árszínvonalbeli különbségek azáltal, hogy megmutatják, hány vásárlóerő-egységre van szükség az egyes országokban az aggregát szint vagy az analitikai kategória ugyanazon volumenének megvásárlásához.
* Vásárlóerő-egység („PPS”): mesterségesen képzett, közös átszámítási alapként alkalmazott pénznem, amelyben a nemzeti számlák aggregátumait (pl. aggregált fogyasztás, aggregált beruházás) fejezik ki az árszínvonal különbségekhez való kiigazításkor a PPP-k használatával. Ez lehetővé teszi az eredmények összehasonlíthatóságát.
HIVATKOZÁSOK
Jogi aktus
Hatálybalépés
Az átültetés határideje a tagállamokban
Az Európai Unió Hivatalos Lapja
1445/2007/EK rendelet
2008.1.9.
-
HL L 336., 2007.12.20., 1-24. o.
Módosító jogszabályok
Hatálybalépés
Az átültetés határideje a tagállamokban
Az Európai Unió Hivatalos Lapja
193/2011/EU rendelet
2011.3.21.
-
HL L 56., 2011.3.1., 1-2. o.
2015/1163/EU rendelet
2015.8.5.
-
HL L 188., 2015.7.16., 6-27. o.
utolsó frissítés 13.08.2015